Gerrit Kuipers

**Gerrit Kuipers** (Drèents: **Gerriet Kupers**) (Schonnerd, 20 september 1918 - Möppelt, 30 april 2011) was een Drèentse schriever die in 't Midden-Drèents en Nederlaands schreef. Hij was ien van de oprichters van Drèentstalig tiedschrift *[[Oeze Volk]]*.

## Leven en wark
Kuipers gruide op in Börk en kwaamp bij de ambtenaorije terechte. Achterienvolgens warkte e bij de gemientes Börk, Börger (vanof 1956) en Hardenbarg (vanof 1966 töt zien pensionering in 1983).

Vanof 1946 publiceerde hij Drèentstalige schetsen in streekkraanten as *Nieuwsblad voor Beilen* en *Westerbork en omstreken*. Veur de Regionaole Umroep Noord schreef e vanof 1952 honderden teksten. Mit de Drèentse schrievers Hans Heyting en Gerard Nijenhuis richtte hij in 1956 't maondblad *Oeze Volk* op. Hij publiceerde in tiedschriften as *Oeze Volk*, *[[Maandblad Drenthe]]*, *[[Waardeel]]* en de *[[Drentse Almanak]]* (waorvan e van 1988 töt 1997 redacteur was) en had columns in regionaole kraanten staon. Van 1956 töt 1971 was e bestuurslid en van 1971 töt 1983 veurzitter van de Drentse Schrieverskring.

Hij schreef tenielstokken, openlochtspöllen en historische revues en vertaalde Anne de Vries zien roman *Bartje* kats in 't Drèents (Kok, Kampen, 1984). Roem veertig van zien beriemings stunden in *Psalms en gezangen in Drèents* (Assen/Zuudwolde, 1991). Van zien haand verschenen wieder boeken aover de Drèentse geschiedenis en 't Drèentse volksleven, de Drèents- en Nederlaandstalige literaire bloemlezing *Drente's erfgoed. Van Picardt tot Hidding* (1978) en onderwiesmateriaol aover en veur de pervincie Drenthe.

Kuipers was etrouwd en had twee kiender. Van 1895 töt 2001 woonde e in Slien, daornao in Möppelt.

### Onderscheidings
Veur zien inzet op cultureel gebied in Drenthe wördden Kuipers in 1967 benuumd töt ridder in de Örder van Oranje-Nassau. In 1978 kreeg e de Zulvern Anjer anelangd en in 1983 de Culturele pries van Drenthe. In 2008, op zien negentigste, gaven ze hum de Roel Reijntjes-pries veur zien inzet veur *Oeze Volk* en de Drèentse taal.

## Wat uut zien wark

2
O heufd, zo hoog verheven,
o goddelijk gezicht,
waor 't mèensdom veur zal beven
in 't allerlest gericht,
Do, die's met locht umgeven
oes leven hes verneid,
wel hef Dij toch zo slagen,
belasterd en bespeid?

3
O Heer, dien smaod en wonden
en al dien pien en smart,
um mij is het, mien zunden,
mien kwaod en schuldig hart.
O God, ik gao verleuren
um wat ik heb misdaon,
as Do mij niet wils heuren.
Laot mij toch met Dij gaon.


Uut "Gezang 183: O heufd, vol bloed en schrammen", naor Paul Gerhardt (1607-1676)

## Schrieverije
**Belevenissen van Luuks Battelings volk en aner verhalen* (1960; in 1984 herdrokt as *Luuks Battelings volk en nog wat vertellings*, Hummelen, Assen)
**Hondsrug, heuvels en hunbedden*, (Knoop en Niemeyer, Hoaren, 1970)
**Drenthe, een verhaal apart* (Ten Brink, Möppelt, tweede drok, rond 1974)
**Volksleven in het oude Drente* (Boekencentrum, 's-Gravenhage, 1976)
**Drente's erfgoed* (Pet, 't Ogevene, 1978)
**Zuid-west Drenthe: land van beken, brinken en bossen* (Boekencentrum, 's-Gravenhage, 1980)
**Zo wordt't zegd en zo kunj't ok zeggen* (Hummelen, Assen, 1982)
**Drents spitsuur* (verhalen en gedichten, Hummelen, Assen, 1982)
**Langs kerkpaden door Drenthe* (Boekencentrum, 's-Gravenhage, 1987)
**Late blui* (gedichten, Assen, 1988)
**Van Goghs omzwervingen door Drenthe 1883* (Krips Repro, Möppelt, 1990)
**Sleen in verleden en heden* (gemiente Slien, 1992)
**Vroeger volksleven in Drenthe* (Het Drentse boek, Zuudwolde, 1999)

## Bronnen
*Rouke Broersma (red.) (2003), *Scheupers van de taol: Bloemlezing van de Drèentse Schrieverij 1837-2003*, Zuudwolde: Stichting Het Drentse Boek (blz. 92-93)
*Huus van de Taol aover Gerrit Kuipers